ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
மைகவ் குஜராத்- 18வது மைகவ் மாநில தளம் இன்று தொடங்கப்பட்டது
MyGov குஜராத் தளம் 18-வது MyGov மாநில பிரிவு இன்று தொடங்கப்பட்டது. குடிமக்களை மையப்படுத்தும் இந்த தளம் பின்வரும் 4 முக்கிய நோக்கங்களுடன் தொடங்கப்பட்டுள்ளது -
மழைநீரைச் சேமிப்பது மற்றும் நீர் சேமிப்புக் குறிப்புகளைப் பகிர்வது குறித்த விவாத அரங்கம்.
மின் ஆளுமை மூலம் வாழ்க்கையை எளிதாக்குதல் பற்றிய விவாத அரங்கம்.
தூய்மை இயக்கம் பற்றிய கருத்துக்கணிப்பு.
டிஜிட்டல் சேவா சேது பற்றிய வலைப்பதிவுகள்.
MyGov குஜராத் தளம் தேசக்கட்டமைப்பில் மேலும் கூடுதலான பங்களிப்பை அளிக்கும் வகையில் 6.67 கோடி குஜராத் மக்களுக்கு அதிகாரமளிக்கும்.
உலகின் மிகப் பெரிய குடிமக்கள் பங்கேற்கும் தளமான MyGov, அரசை சாமானியர்களுக்கு நெருக்கமாகக் கொண்டுவரும் யோசனையுடன் 2014, ஜூலை 26 அன்று பிரதமர் திரு நரேந்திர மோடியால் தொடங்கப்பட்டது. MyGov. குடிமக்கள் யோசனைகள் மற்றும் பரிந்துரைகளை வழங்குவதற்கும், பங்கேற்பு நிர்வாகத்தை யதார்த்தமாக்குவதற்குமான ஒரு தளமாக உருவாகியுள்ளது.
இந்த தளத்தில் 2.5 கோடிக்கும் அதிகமான பதிவு செய்யப்பட்ட பயனர்கள் உள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1839485
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஃபாஸ்டேக் மூலம் மத்திய அரசுக்கு கிடைத்த சுங்கக் கட்டண வசூல்
நாடு முழுவதும் 31 ஜனவரி 2022 வரை 4.59 கோடிக்கும் மேற்பட்ட ஃபாஸ்டேகுகள் விநியோகிக்கப்பட்டு, தேசிய நெடுஞ்சாலைகளில் ஃபாஸ்டேகுகள் மூலம் இதுவரை 58 ஆயிரத்து 188 கோடியே 53 லட்சம் ரூபாய் சுங்கக் கட்டணமாக வசூலாகியுள்ளது என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், ஜனவரி 2020 முதல் 5, பிப்ரவரி 2022 வரை ஃபாஸ்டேக் பயன்படுத்தும் 12.5 லட்சத்துக்கும் மேற்பட்டோரிடமிருந்து தவறாக வசூலிக்கப்பட்ட தொகை திருப்பி அளிக்கப்பட்டிருப்பதாகவும் அவர் கூறியுள்ளார்.
சுங்கக்கட்டண வசூல் மையங்களில் ஃபாஸ்டேக் மூலம் தவறாக கட்டணம் வசூலிக்கப்படுவதைக் குறைக்க / ஒழிக்க இந்திய தேசிய நெடுஞ்சாலைகள் ஆணையம் மேற்கொண்டு வருவதாகவும் திரு நிதின் கட்கரி தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796797
நிதி அமைச்சகம்
நிதியமைச்சர் தலைமையில் நிதி நிலைத்தன்மை மற்றும் மேம்பாட்டு கவுன்சில் கூட்டம்
நிதி நிலைத்தன்மை மற்றும் மேம்பாட்டு கவுன்சிலின் 21-வது கூட்டம், மத்திய நிதி & கம்பெனி விவகாரங்கள் துறை அமைச்சர் திருமதி நிர்மலா சீதாராமன் தலைமையில், புதுதில்லியில் இன்று  நடைபெற்றது.
இந்தக் கூட்டத்தில், ரிசர்வ் வங்கி ஆளுநர் திரு சக்திகாந்த தாஸ், பொருளாதார விவகாரங்கள் துறை செயலாளர் திரு அதானு சக்ரவர்த்தி, நிதித்துறைச் செயலாளர் திரு ராஜீவ்குமார், கம்பெனி விவகாரங்கள் துறை செயலாளர் திரு அஜய் பூஷன் பாண்டே, வருவாய்து துறை செயலாளர் திரு அஜய் பிரகாஷ் ஷானி, மின்னணுவியல் மற்றும் தகவல் தொழில்நுட்பத்துறை செயலாளர் டாக்டர் கிருஷ்ணமூர்த்தி வி சுப்பிரமணியன், தலைமைப் பொருளாதார ஆலோசகர் திரு அஜய் தியாகி, பங்கு பரிவர்த்தனை வாரியத்தலைவர் திரு சுபாஷ் சந்திர குந்தியா, காப்பீட்டு ஒழுங்குமுறை மற்றும் மேம்பாட்டு வாரியத்தின் தலைவர் டாக்டர் எம் எஸ் சாஹு, திவால் மற்றும் நொடித்துப்போதல் வாரியத்தின் தலைவர் திரு. ரவி மிட்டல், ஓய்வூதிய நிதி ஒழுங்குமுறை மற்றும் மேம்பாட்டு வாரியத்தின் தலைவர் உள்ளிட்ட மத்திய அரசின் நிதித்துறை சார்ந்த பல்வேறு அமைப்புகளின் மூத்த அதிகாரிகளும் கலந்து கொண்டனர்.
இந்தக் கூட்டத்தின் போது, சர்வதேச மற்றும் உள்நாட்டு பேரியல் பொருளாதார நிலைமை மற்றும் நிதி நிலைத்தன்மை, மற்றும் பாதிப்புக்கு ஆளாகக் கூடிய பல்வேறு அம்சங்கள் குறித்தும் விவாதிக்கப்பட்டதாக தகவல்கள் தெரிவிக்கின்றன.
----
(Visitor Counter : 124
சிறப்பு சேவைகள் மற்றும் கட்டுரைகள்
பட்டியல் மற்றும் பழங்குடியினத்தவர்களுக்கான வேலைவாய்ப்பு முகாம் ஒத்திவைப்பு
பட்டியலினம் மற்றும் பழங்குடியினத்தவர்களுக்கான தேசிய தொழிற்பயிற்சி மையம் சார்பாக 2021 ஏப்ரல் 26 அன்று சென்னையில் நடைபெறவிருந்த வேலைவாய்ப்பு முகாம், கொவிட்-19 பாதிப்புகள் அதிகரித்து வரும் காரணத்தால் அடுத்த அறிவிப்பு வரும் வரை ஒத்திவைக்கப்பட்டுள்ளது.
இந்தத் தகவலை, சென்னை பட்டியலின, பழங்குடியினத்தவர்களுக்கான தேசிய தொழிற்பயிற்சி மையத்தின் பிராந்திய வேலைவாய்ப்புத் துணை அலுவலர் திரு சுஜித் குமார் சாஹூ வெளியிட்டுள்ள செய்திக் குறிப்பில் தெரிவித்துள்ளார்.
சுற்றுச்சூழல் மற்றும் வனத்துறை அமைச்சகம்
இந்தியா அதன் பருவநிலை நடவடிக்கைகளுக்கான இலக்குகளை எட்டியுள்ளது: அமைச்சர் திரு பிரகாஷ் ஜவடேகர்
"பருவநிலை மாற்றம் குறித்த அறிவுசார் தளத்தை" மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் இன்று தொடங்கி வைத்தார்.
பல்வேறு அமைச்சகங்கள் எடுத்த பருவநிலை நடவடிக்கைகள் குறித்த தகவல்களை அளிப்பதற்கான ஒரே தளமாக இது இருக்கும். இதன் மூலம் இந்த நடவடிக்கைகள் குறித்த சமீபத்திய தகவல்களை பயனர்கள் பெறலாம்.
நிகழ்ச்சியில் பேசிய அமைச்சர், இந்தியா அதன் பருவநிலை நடவடிக்கைகளுக்கான இலக்குகளை எட்டியுள்ளது என்று கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676538
உள்துறை அமைச்சகம்
பிரதமரின் அறிவுறுத்தலின் படி, இடம்பெயர்ந்த தொழிலாளர்களுக்கு பொது முடக்கத்தின் போது அனைத்து ஆதரவையும் அளிக்க அரசு உறுதி பூண்டுள்ளது: திரு. அமித் ஷா
தங்களது மாநிலங்களுக்கு திரும்பிக் கொண்டிருக்கும் இடம்பெயர்ந்த தொழிலாளர்களுக்கு நெடுஞ்சாலைகளில் நிவாரண முகாம்களை அமைத்து உணவு, உறைவிடம் அளிக்க மாநில அரசுகளுக்கு அறிவுரை
கோவிட் 19 பொது முடக்கத்தின் போது, இடம்பெயர்ந்த தொழிலாளர்களுக்கான நிவாரண நடவடிக்கைகளுக்காக மாநில பேரிடர் மேலாண்மை நிதியை மாநில அரசுகள் பயன்படுத்திக் கொள்ள மத்திய உள்துறை அமைச்சகம் ஒப்புதல்
பிரதமர் திரு. நரேந்திர மோடியின் அறிவுறுத்தல்களின் படி, இடம்பெயர்ந்த தொழிலாளர்களுக்கு பொது முடக்கத்தின் போது அனைத்து ஆதரவையும் அளிக்க அரசு உறுதி பூண்டுள்ளதாக, கோவிட் 19 பரவலைத் தடுக்க இன்று நாட்டின் தயார் நிலையை ஆய்வு செய்த மத்திய உள்துறை அமைச்சர் திரு. அமித் ஷா தெரிவித்தார்.
இடம்பெயர்ந்த தொழிலாளர்களுக்கு அனைத்து சாத்தியமான உதவிகளையும் அளிக்க மோடி அரசு உறுதியாக உள்ளதால், தற்போதைய பொது முடக்கத்தின் போது தங்களது மாநிலங்களுக்கு திரும்பிக் கொண்டிருக்கும் அல்லது திரும்ப உத்தேசித்துள்ள இடம் பெயர்ந்த தொழிலாளர்கள் / யாத்ரீகர்கள் போன்றவர்களுக்காக நிவாரண முகாம்களை அமைக்குமாறு மாநில அரசுகளுக்கு மத்திய உள்துறை செயலாளர் மீண்டும் ஒரு முறை கடிதம் எழுதியுள்ளார்.
கீழ்கண்டவற்றை ஒலி பெருக்கிகள், தொழில்நுட்பம், தன்னார்வலர்கள் மற்றும் அமைப்பு சாரா நிறுவனங்களின் சேவையை பயன்படுத்தி விரிவான விளம்பரம் மற்றும் விழிப்புணர்வை ஏற்படுத்துமாறு மாநிலங்கள் அறிவுறுத்தப்பட்டுள்ளன.
 நிவாரண முகாம்களின் இருப்பிடம் மற்றும் அங்கு கிடைக்கும் வசதிகள்.
 பிரதான் மந்திரி பிரதமரின் ஏழைகள் மறுவாழ்வு திட்டத்தின்  கீழ் உள்ள நிவாரணத் தொகுப்பு மற்றும் மாநில அரசு நிர்வாகம் எடுத்துவரும் நடவடிக்கைகள்.
நெடுஞ்சாலைகளில் சென்று கொண்டிருக்கும் மக்களுக்காக, கொட்டகை தங்குமிடங்களுடன் கூடிய நிவாரண முகாம்களை நெடுஞ்சாலைகளில் அமைக்குமாறும் மாநில அரசுகளுக்கு அறிவுறுத்தப்பட்டுள்ளன. இவைகளில், பொது முடக்கம் அமலில் இருக்கும் வரை மக்கள் இங்கு தங்கலாம். மக்கள் ஒவ்வருக்கிடையே இடைவெளி , தனிமைப்படுத்துதல் மற்றும் மருத்துவ மனையில் சேர்த்தல் தேவைப்படுவோரை அடையாளப்படுத்த போதுமான மருத்துவ பரிசோதனை முகாம்கள் ஆகியவற்றை கருத்தில் கொண்டு இந்த தங்குமிடங்கள் அமைக்கப்பட வேண்டும்.
இடம்பெயர்ந்த தொழிலாளர்களுக்கான நிவாரண நடவடிக்கைகளுக்காக மாநில பேரிடர் மேலாண்மை நிதியை மாநில அரசுகள் பயன்படுத்திக் கொள்ள மத்திய உள்துறை அமைச்சகம் அனுமதி அளித்துள்ளது. இது, மேற்கண்ட நடவடிக்கைகளை மேற்கொள்ளவும், கையாள்வதற்கும் மாநில அரசுகளுக்கு இன்னுமை வலிமை சேர்க்கும்.
(Visitor Counter : 201
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு அமைச்சகம் 'கேலோ இந்தியா - விளையாட்டு மேம்பாட்டுக்கான தேசிய திட்டம்' மூலம் கிராமப்புற மற்றும் உள்நாட்டு / பழங்குடியின விளையாட்டுகளை ஊக்கப்படுத்துகிறது
இளைஞர் நலன் மற்றும் விளையாட்டு அமைச்சகம் 2016 முதல் 'கேலோ இந்தியா - விளையாட்டு மேம்பாட்டுக்கான தேசிய திட்டம்' என்ற மத்திய துறை திட்டத்தை நடத்துகிறது. 'கிராமப்புற மற்றும் உள்நாட்டு / பழங்குடியின விளையாட்டுகளை ஊக்குவித்தல்' இதன் ஒரு துணைக் கூறாகும். இது நாட்டில் கிராமப்புற மற்றும் உள்நாட்டு / பழங்குடியின விளையாட்டுகளின் வளர்ச்சிக்கானது.
'கேலோ இந்தியா' திட்டத்தின் 'கிராமப்புற மற்றும் உள்நாட்டு / பழங்குடியின விளையாட்டுகளை ஊக்குவித்தல்' என்ற துணைக்கூறின் கீழ், மல்லாகம்ப், களரிப்பயட்டு, கட்கா, தங்-டா, சிலம்பம், யோகாசனம் ஆகியவை, உள்கட்டமைப்பு மேம்பாடு, உபகரணங்கள் உதவி, பயிற்சியாளர்கள் நியமனம், பயிற்சியாளர்களுக்கு பயிற்சி, விளையாட்டு வீரர்களுக்கு உதவித்தொகை ஆகியவற்றைப் பெறுகின்றன.
கேலோ இந்தியா திட்டத்தின் 'கேலோ இந்தியா மையங்கள்' பிரிவின் கீழ், நாட்டின் விளையாட்டு சூழலை அடிமட்ட அளவில் வலுப்படுத்துவதற்கான அரசின் தொலைநோக்கின் ஒரு பகுதியாக, குறைந்த செலவில், பயனுள்ள விளையாட்டு பயிற்சி நடைமுறை உருவாக்கப்பட்டுள்ளது. மாநில/ யூனியன் பிரதேச அரசுகள் முன்னாள் விளையாட்டு வீரர்களை இளைஞர்களுக்கு பயிற்சியாளர்களாகவும் வழிகாட்டிகளாகவும் நியமிக்கலாம். மேலும், இளைஞர் நலன் மற்றும் விளையாட்டு அமைச்சகத்தின் கீழ் உள்ள தன்னாட்சி அமைப்பான இந்திய விளையாட்டு ஆணையம் முன்னாள் விளையாட்டு வீரர்களுக்கு பல்வேறு விளையாட்டுப் பிரிவுகளில் பயிற்சியாளர்களாக பணியமர்த்துவதற்கான வாய்ப்பை வழங்குகிறது.
இத்தகவலை மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் மக்களவையில் இன்று அளித்தார்.
தகவல் மற்றும் ஒலிபரப்பு அமைச்சகம்
கடந்த 2014-ம் ஆண்டில் இருந்து வடகிழக்குப் பகுதியில் அமைதி நிலவுகிறது, பொதுமக்கள் உயிரிழப்பு 80 சதவீதம் குறைந்துள்ளது,6000 கிளர்ச்சியாளர்கள் சரணடைந்தனர்; திரு தாக்கூர்
தீவிரவாதத்தை முற்றிலுமாக ஒழிப்பதே மத்திய அரசின் நோக்கம் என்று அமைச்சர் திரு அனுராக் தாக்கூர் இன்று தெரிவித்தார்.
தீவிரவாதத்திற்கு எதிராக அரசு மேற்கொண்டு வரும் நடவடிக்கைகள் குறித்து தமது இல்லத்தில் அவர் செய்தியாளர்களிடம் விவரித்தார். சர்ஜிக்கல் தாக்குதல் முதல் பாலக்கோட் தாக்குதல் வரை தீவிரவாதத்திற்கு எதிரான நடவடிக்கைகளை அரசு மேற்கொண்டு வருவதன் காரணமாக ஜம்மு காஷ்மீரில் 168 சதவீதம் அளவிற்கு தீவிரவாத சம்பவங்கள் குறைந்துள்ளதாக கூறினார். தீவிரவாத செயல்களுக்கு நிதி அளிப்பது 94 சதவீதம் கட்டுப்படுத்தப்பட்டுள்ளதாக திரு அனுராக் தாக்கூர் தெரிவித்தார்.
வடகிழக்குப் பகுதியில் கடந்த 2014-ம் ஆண்டு முதல் வன்முறை சம்பவங்கள் 80 சதவீதம் அளவிற்கும் உயிரிழப்புகள் 89 சதவீதம் அளவிற்கும் குறைந்துள்ளதாக கூறினார். அத்துடன் கடந்த 2014-ம் ஆண்டு முதல் 6000 கிளர்ச்சியாளர்கள் சரணடைந்துள்ளதாகவும் அவர் சுட்டிக்காட்டினார்.
இப்பிராந்தியத்தில் அமைதியை ஏற்படுத்தும் வகையில் மேற்கொள்ளப்பட்ட ஒப்பந்தங்களை அவர் பட்டியலிட்டார்.
ஆயுதப்படையினருக்கான சிறப்பு அதிகார சட்டம் குறித்து பேசிய அமைச்சர் திரிபுரா மற்றும் மேகாலயா மாநிலங்கள் உள்ளிட்ட வடகிழக்கு பகுதிகளில் பெரும்பாலான இடங்களில் இச்சட்டத்தை அரசு திரும்பப் பெற்றதாக கூறினார். அருணாச்சலப்பிரதேசத்தில் 3 மாவட்டங்களில் இச்சட்டம் நடைமுறையில் உள்ளதாக அவர் தெரிவித்தார். அம்மாநிலத்தில் 60 சதவீதப் பகுதிகள் இச்சட்டத்தில் இருந்து விடுவிக்கப்பட்டுள்ளதாக கூறினார். அரசு மேற்கொண்ட மீட்பு நடவடிக்கைகள் குறித்து அவர் குறிப்பிட்டார்.
நடப்பாண்டு பிப்ரவரி முதல் மார்ச் வரை ஆப்ரேஷன் கங்கா மூலம் 22,500 பேர் மீட்கப்பட்டுள்ளதாகவும், ஆப்ரேஷன் தேவிசக்தி மூலம் ஆப்கானிஸ்தானில் இருந்து 670 இந்தியர்கள் மீட்கப்பட்டுள்ளதாகவும் கூறினார்.
2021-22-ம் ஆண்டில் வந்தே பாரத் இயக்கத்தின் மூலம் கொவிட்-19 பாதிப்பின் போது 1.83 கோடி குடிமக்கள் தாயகம் அழைத்துவரப்பட்டதாக தெரிவித்தார். சீனாவில் வூகான் நகரில் இருந்து 654 பேர் மீட்கப்பட்டதாக கூறினார்.
இந்தியர்களை மட்டும் அல்லாமல் வெளிநாட்டைச் சேர்ந்தவர்களையும் மீட்பதற்கு இந்தியா உதவியதாக அவர் தெரிவித்தார். ஆபரேஷன் சங்கத் மோச்சான் வாயிலாக தெற்கு சூடானில் இருந்து 2 நேபாள நாட்டவர் உட்பட 155 பேர் மீட்கப்பட்டதாக கூறினார். ஆபரேஷன் மைதிரி மூலம் 170 வெளிநாட்டவர்கள் மற்றும் 5000 இந்தியர்கள் நேபாள நாட்டில் இருந்து மீட்கப்பட்டதாக தெரிவித்தார்.
ஆபரேஷன் ரஹத் மூலம் 1962 வெளிநாட்டவர்கள் உட்பட 6710 பேர் மீட்கப்பட்டதாகவும், திரு அனுராக் தாக்கூர் குறிப்பிட்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884736
பிரதமர் அலுவலகம்
பிரதமர் திரு நரேந்திர மோடியும், சிங்கப்பூர் பிரதமர் மாண்புமிகு லீ சியன் லூங்கும் தொலைபேசி மூலம் கலந்துரையாடினர்
பிரதமர் திரு நரேந்திர மோடி நேற்று  சிங்கப்பூர் பிரதமர் மாண்புமிகு லீ சியன் லூங்குடன் தொலைபேசி மூலம் கலந்துரையாடினார்.
இரண்டு தலைவர்களும் கோவிட்-19 பெருந்தொற்று ஏற்படுத்தி உள்ள சுகாதார மற்றும் பொருளாதார சவால்கள் குறித்த கருத்துகளைப் பரிமாறிக் கொண்டனர். பெருந்தொற்றுக்கு எதிராக தங்களது நாடு மேற்கொண்டு வரும் நடவடிக்கைகள் மற்றும் அத்தொற்று ஏற்படுத்தும் பொருளாதார மற்றும் சமூக பாதிப்புகளை எதிர்கொண்டு அதனைச் சமாளிக்க எடுத்து வரும் நடவடிக்கைகள் குறித்த அண்மைத் தகவல்களை இருவரும் பரஸ்பரம் பரிமாறிக் கொண்டனர்.
சிங்கப்பூருக்கு மருந்துப் பொருட்கள் உள்ளிட்ட இன்றியமையாத பொருட்கள் விநியோகத்தை தொடர்ந்து மேற்கொள்வதற்குத் தேவையான அனைத்து உதவிகளும் வழங்கப்படும் என்று பிரதமர் உறுதி அளித்துள்ளார். மேலும் சிங்கப்பூரில் உள்ள இந்திய குடிமக்களுக்குத் தேவையான உதவிகளையும் அளித்து வருவதற்காக சிங்கப்பூர் பிரதமருக்கு அவர் தனது பாராட்டுகளைத் தெரிவித்தார்.
தற்போதைய சூழலில் இந்தியா – சிங்கப்பூர் நாடுகளுக்கு இடையிலான திட்டம் சார்ந்த ஒத்துழைப்பின் முக்கியத்துவத்தை இரு தலைவர்களும் வலியுறுத்தினர். கோவிட்-19 ஏற்படுத்தி உள்ள தற்போதைய மற்றும் எதிர்கால சவால்களை இரண்டு நாடுகளும் இணைந்து எதிர்கொண்டு செயலாற்ற அவர்கள் சம்மதித்துள்ளனர்.
தற்போதைய நெருக்கடி காலத்தில் சிங்கப்பூர் மக்கள் ஆரோக்கியத்துடன் நல்வாழ்வு வாழ்வதற்கான தனது வாழ்த்துகளையும் பிரதமர் திரு நரேந்திர மோடி தெரிவித்துக் கொண்டார்.
(
சிறப்பு சேவைகள் மற்றும் கட்டுரைகள்
சேலம் உருக்காலையில் எல்பிஜி மாதிரி பாதுகாப்பு பயிற்சி
எல்பிஜி வாயுவை இறக்கும்போது நிகழக்கூடிய கசிவிற்கான ஒரு மாதிரி பாதுகாப்பு பயிற்சி, சேலம் உருக்காலையின் எல்பிஜி நிலையத்தில் செப்டம்பர் 18 அன்று நடைபெற்றது. இது ஸ்தல அவசரக்காலத் திட்டத்தின் ஒரு பகுதியாகும். இப்பயிற்சி தொழில் பாதுகாப்பு மற்றும் ஆரோக்கியத்திற்கான இணை இயக்குனர், சேலம் மற்றும் தாசில்தார் – மேற்கு, சேலம் ஆகியோர் முன்னிலையில் நடைபெற்றது. இப்பயிற்சியின் போது தமிழ்நாடு தீயணைப்பு மற்றும் பாதுகாப்புத் துறை, சூரமங்கலம் தீயணைப்பு நிலையத்தின் தீயணைப்பு வாகனத்தை அனுப்பி உதவியது மற்றும் சட்டம் ஒழுங்கை சேலம் உருக்காலை காவல் நிலையம் கண்காணித்தது. இப்பயிற்சியை சேலம் உருக்காலை தனது வளங்களை வைத்து வடிவமைக்கப்பட்ட மற்றும் அனுமதிக்கப்பட்ட அவசரகால வழிமுறைப்படி நடத்தியது. சட்டப்பூர்வமாக இப்பயிற்சிகள் ஆறு மாதங்களுக்கு ஒரு முறை நடத்தப்படுகின்றன.
பயிற்சியின் முடிவில் நடைபெற்ற நிகழ்வில் இணை இயக்குனர், தொழில் பாதுகாப்பு மற்றும் ஆரோக்கியம் மற்றும் தாசில்தார்-மேற்கு ஆகியோர், பயிற்சியில் இணைந்து பணியாற்றிய எல்லா துறைகளையும் பாராட்டினர் மற்றும் வழிமுறையை மேம்படுத்துவதற்கான ஆலோசனைகளையும் பகிர்ந்தனர். இதை நிர்வாக பிரதிநிதி ஏற்பதாக உறுதியளித்தார். முடிவில், சேலம் உருக்காலையின் தலைமை பொது மேலாளர் பொறுப்பு  திரு.டி.முத்துக்குமார், இந்த மாதிரிப்பயிற்சியில் மாவட்ட நிர்வாகம் சார்பில் பங்கேற்ற எல்லா நபர்களுக்கும் நன்றி தெரிவித்தார். மற்றும் அளிக்கப்பட்ட ஆலோசனைகளையும் நடைமுறைப்படுத்துவதாக உறுதியளித்தார்.
சேலம் உருக்காலையின் துணை தலைமை மேலாளர் திரு டி கவுதமன் வெளியிட்டுள்ள செய்திக் குறிப்பில் இந்தத் தகவலைத் தெரிவித்துள்ளார்.
தேர்தல் ஆணையம்
சரத்பவாருக்கு வருமானவரித்துறை நோட்டீஸ் அளிக்குமாறு இந்திய தேர்தல் ஆணையம் மத்திய நேரடி வரிகள் வாரியத்தை அறிவுறுத்தவில்லை
நாடாளுமன்ற உறுப்பினர் திரு.சரத்பவாருக்கு, இந்திய தேர்தல் ஆணையத்தின் அறிவுறுத்தலின்படி வருமானவரித்துறை நோட்டீஸ் அளிக்கப்பட்டிருப்பதாக சில ஊடகங்களில் செய்தி வெளியாகி உள்ளது.
திரு.சரத் பவாருக்கு நோட்டீஸ் எதுவும் அளிக்குமாறு மத்திய நேரடி வரிகள் வாரியத்தை இந்திய தேர்தல் ஆணையம் அறிவுறுத்தவில்லை என்று ஆணையம் தெரிவித்துள்ளது.
https://pib.gov.in/PressReleasePage.aspx?PRID=1658026
ரசாயனம் மற்றும் உரங்கள் அமைச்சகம்
முக்கிய மருந்து பொருட்களின் உள்நாட்டு உற்பத்தியை மேம்படுத்துவதற்கான ஊக்கத்தொகை திட்டத்தின் கீழ் வழங்கப்பட்டுள்ள ஒப்புதல்கள்
இந்திய மருந்து துறை உலகில் மூன்றாவது இடத்தில் உள்ளது. அமெரிக்கா மற்றும் ஐரோப்பிய ஒன்றியம் போன்ற பல முன்னேறிய பொருளாதாரங்களில் இது முன்னிலையில் உள்ளது.
மருந்துகளை உற்பத்தி செய்ய பயன்படுத்தப்படும் அடிப்படை மூலப்பொருட்களின் இறக்குமதியை நாடு கணிசமாக சார்ந்துள்ளது. சில குறிப்பிட்ட மொத்த மருந்துகளில், இறக்குமதி சார்பு 80 முதல் 100% வரை உள்ளது.
இத்துறையில் தன்னிறைவை அடைவதற்கும், இறக்குமதியை சார்ந்திருப்பதைக் குறைப்பதற்கும் - முக்கிய தொடக்கப் பொருட்கள்/ மருந்து இடைநிலைகள் மற்றும் செயல்மிகு மருந்துப் பொருட்களுக்கான உற்பத்தி சார்ந்த ஊக்கத்தொகையை மருந்துகள் துறை அறிமுகப்படுத்தியுள்ளது. 2020-21 முதல் 2029-30 வரை ரூ. 6,940 கோடி மதிப்பீட்டில் இது செயல்படுத்தப்படும்.
இத்திட்டத்தின் கீழ், அல்கிமியா பார்ம-கெம், குளோபெலா இண்டஸ்ட்ரீஸ், அல்டா லேபராட்டரீஸ், அவிரான் பார்மாகெம், கே பி மனிஷ் குளோபல் இன்க்ரீடியண்ட்ஸ், சுதர்சன் பார்மா, ஹானர் லேப் ஆகியவற்றின் எட்டு ஆலைகளுக்கு ஒப்புதல் அளிக்கப்பட்டுள்ளது. இவற்றின் மொத்த முதலீடு ரூ 151.12 கோடி ஆகும். இவற்றின் மூலம் 1951 நபர்களுக்கு வேலைவாய்ப்பு கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779692
(Visitor Counter : 125
பழங்குடியினர் நலத்துறை அமைச்சகம்
இந்தியாவின் வளரத் துடிக்கும் மாவட்டங்களில் உள்ள பழங்குடியினர் குழுக்களில் வன் தன் திட்டத்தை வெற்றிகரமாக செயல்படுத்துவதற்காக நிதி ஆயோக் மற்றும் டிரைஃபெட் கைகோர்த்துள்ளன
தற்சார்பு இந்தியாவுக்கான பிரதமரின் அழைப்பு மற்றும் 'உள்ளூர் பொருட்களுக்கு ஊக்கம், பழங்குடியினர் பொருட்களை வாங்குவோம்' எனும் தாரக மந்திரம் ஆகியவற்றை கருத்தில் கொண்டும், 'அனைவருடனும், அனைவரின் நலம்' எனும் லட்சியத்தை அடையும் நோக்கிலும் நிதி ஆயோக்கால் வளரத் துடிக்கும் மாவட்டங்கள் என்று அடையாளம் காணப்பட்டுள்ள மாவட்டங்களில் உள்ள பழங்குடியினர் குழுக்களில் வன் தன் திட்டத்தை வெற்றிகரமாக செயல்படுத்துவதற்காக நிதி ஆயோக் மற்றும் டிரைஃபெட் கைகோர்த்துள்ளன.
வளரத்துடிக்கும் பழங்குடியினர் மாவட்டங்களில் வன் தன் திட்டத்தை செயல்படுத்துவதன் தொடர்ச்சியாக, நிதி ஆயோக் தலைமை செயல் அதிகாரி திரு அமிதாப் காந்த் 2021 ஜூலை 23 அன்று தலைமை வகித்த கூட்டமொன்றில் அம்மாவட்டங்களின் ஆட்சியர்களுக்கு திட்டம் குறித்து டிரைஃபெட் குழு ஒன்று விளக்கியது.
பெருந்தொற்று காலத்தில் விளிம்பு நிலையில் உள்ளவர்களின் வாழ்வாதாரம் பாதிக்கப்பட்ட நிலையில் வன் தன் திட்டம் அவர்களுக்கு ஒரு வரமாக அமைந்தது. சிறப்பான திட்டமிடுதல் மற்றும் செயல்படுத்துதல் மூலமாக டிரைஃபெட் மற்றும் 27 மாநிலங்களில் உள்ள அதன் மாநில முகமை பங்குதாரர்கள் திட்டத்தின் வெளிப்பாடுகளில் மாபெரும் மாற்றத்தை கொண்டு வந்துள்ளனர்.
வளரத் துடிக்கும் மாவட்டங்கள் என்று அறிவிக்கப்பட்டுள்ள 124 மாவட்டங்களில் வன் தன் திட்டம் பல்வேறு கட்டங்களாக செயல்படுத்தப்பட்டுக் வருகிறது. ஒரு மாவட்டத்தில் உள்ள பழங்குடியினர் மக்கள் தொகை மற்றும் வன் தன் விகாஸ் குழுக்களை அமைப்பதில் உள்ள பொருளாதார சாத்தியக்கூறுகள் ஆகியவற்றின் அடிப்படையில் மாவட்டங்கள் வகைப்படுத்தப்படுகின்றன.
65 வளரத் துடிக்கும் மாவட்டங்களில் டிரைஃபெட் ஏற்கனவே பணியாற்றி வரும் நிலையில், 1.55 லட்சம் பயனாளிகள் கொண்ட 521 வன் தன் விகாஸ் குழுக்களுக்கு ஒப்புதல் அளிக்கப்பட்டுள்ளது. மாவட்டங்களில் உள்ள அனைத்து பழங்குடியினர் குழுக்களுக்கும் இது விரிவுப்படுத்தப்படலாம்.
பழங்குடியினர் மக்கள் தொகை 50 சதவீதத்திற்கும் மேல் உள்ள பிரிவு ஒன்றில இருக்கும் 41 வளரத் துடிக்கும் மாவட்டங்களில்,
39 மாவட்டங்களில் வன் தன் விகாஸ் குழுக்களுக்கு ஒப்புதல் அளிக்கப்பட்டுள்ளது. ஆந்திரப் பிரதேசம், அசாம், சத்தீஸ்கர், குஜராத், ஜார்க்கண்ட், மகாராஷ்டிரா, மணிப்பூர், மேகாலயா, மிசோராம், நாகாலாந்து ஒடிசா மற்றும் திரிபுரா ஆகிய மாநிலங்களில் இம்மாவட்டங்கள் அமைந்துள்ளன.
நிதி ஆயோக் உடனான கூட்டு மற்றும் மாவட்ட ஆட்சியர்கள் மற்றும் இதர அதிகாரிகளின் ஆதரவுடன் நாட்டில் உள்ள பழங்குடியினர் சூழலியலை முழுவதும் மாற்றி அமைக்க இலக்கு நிர்ணயிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1738540
சுகாதாரம் மற்றும் குடும்ப நலத்துறை அமைச்சகம்
இந்தியாவில் மாறுபாடுகளுடன் கூடிய கொரோனா வைரஸ்: மரபியலுக்கான இந்திய கொரோனா கூட்டமைப்பு  பரிசோதனையில் கண்டுபிடிப்பு
மரபியலுக்கான இந்திய கொரோனா கூட்டமைப்பின் கீழ்  10 தேசிய பரிசோதனைக் கூடங்கள் அடங்கிய குழுவை மத்திய சுகாதாரம் மற்றும் குடும்ப நல அமைச்சகம் கடந்த 2020ம் ஆண்டு டிசம்பர் 25ம் தேதி அமைத்தது.
அப்போது முதல், நாட்டின் பல பகுதிகளில் இருந்து அனுப்பப்படும் கொவிட்-19 வைரஸ் மாதிரிகளில் வேறுபாடுகள் உள்ளதா என ‘இன்சாகாக்’ ஆய்வு செய்து வருகிறது. வைரஸின் இந்த மரபியல் மாறுபாடுகள் இயற்கையானது. இது அனைத்து நாடுகளிலும் காணப்படுகிறது.
மாநிலங்கள் / யூனியன் பிரதேசங்கள் அனுப்பிய 10,784 கொவிட் வைரஸ் மாதிரிகளில், 771 மாதிரிகள் மரபியல் வேறுபாடுகளுடன் இருந்தது கண்டறியப்பட்டது.
இவற்றில் 736 மாதிரிகள் இங்கிலாந்தில் கண்டறியப்பட்ட கொரோனா வைரஸ். 34 மாதிரிகள் தென் ஆப்பிரிக்காவில் கண்டறிப்பட்ட வைரஸ் வகையைச் சேர்ந்தது. ஒரே ஒரு மாதிரி, பிரேசிலில் கண்டறிப்பட்ட கொரோனா வைரஸ் மாதிரி. இந்த மாறுபட்ட வைரஸ் மாதிரிகள், 18 மாநிலங்களில் கண்டறியப்பட்டன.
வெளிநாடுகளில் இருந்து வருபவர்களிடம் எடுக்கப்படும் மாதிரிகளும், இன்சாகாக் கூட்டமைப்பில் உள்ள 10 பரிசோதனைக் கூடங்களில் மரபியல் பரிசோதனைக்கு உட்படுத்தப்படுகின்றன.
மகாராஷ்ராவில் இருந்து அனுப்பப்பட்ட மாதிரிகள் ஆய்வு செய்யப்பட்டு, அவை 2020 டிசம்பர் மாதம் சேகரிக்கப்பட்ட மாதிரிகளுடன் ஒப்பிடப்பட்டன. இதில் மாறுபாடுகள் அதிகரித்து இருந்தது தெரியவந்தது.
இந்த மாறுபாடுகளுடன் கூடிய வைரஸ், பாதிப்பை அதிகரிக்கச் செய்தன. 15 முதல் 20 சதவீத மாதிரிகளில் இந்த மாறுபாடுகள் இருந்தன. இவை பழைய மாதிரிகளுடன் ஒத்துப் போகவில்லை. கொரோனா பாதிப்பு ஏற்பட்டவருடன், நெருங்கி பழகியவர்களுக்கும், தேசிய கொரோனா சிகிச்சை நெறிமுறைப்படி பரிசோதனை அதிகரிக்கப்பட்டு, பாதிப்பு உறுதி செய்யப்பட்டால் சிகிச்சை அளிக்கப்படுகின்றன.
கேரளாவின் 14 மாவட்டங்களில் இருந்து வந்த 2032 கொரோனா வைரஸ் மாதிரிகளை பரிசோதனை செய்ததில், 11 மாவட்டங்களைச் சேர்ந்த 123 மாதிரிகள் N440K வகையைச் சேர்ந்தவை. இதே வகை வைரஸ், ஆந்திராவில் இருந்து சேகரிக்கப்பட்ட 33 சதவீத மாதிரிகளிலும், தெலங்கானாவில் இருந்து சேகரிக்கப்பட்ட 53 மாதிரிகளிலும் முன்பு கண்டறியப்பட்டது.
இந்த வகை வைரஸ், இங்கிலாந்து, டென்மார்க், சிங்கப்பூர், ஜப்பான் மற்றும் ஆஸ்திரேலியா ஆகிய நாடுகளில் காணப்பட்டது.
நிலைமையை மேலும் ஆய்வு செய்ய, மரபியல் மற்றும் தொற்று நோயியல் ஆய்வுகள் தொடர்ந்து மேற்கொள்ளப்படுகின்றன.
---------
(Visitor Counter : 397
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி போட்டுக்கொண்டவர்களின் எண்ணிக்கை 40 கோடியை நெருங்குகிறது.
நாட்டில் கொவிட்-19 தடுப்பூசி போட்டுக் கொண்டவர்களின் மொத்த எண்ணிக்கை 40 கோடியை நெருங்குகிறது. இன்று காலை 7 மணி வரை மொத்தம் 39,96,95,879 கோடி தடுப்பூசிகள் 50,09,914 அமர்வுகளில் போடப்பட்டன. கடந்த 24 மணிநேரத்தில், 42,12,557 கொவிட் தடுப்பூசிகள் போடப்பட்டன.
இதுவரை கொவிட் பாதிப்புக்குள்ளானவர்களில், 3,02,27,792 பேர் ஏற்கனவே குணமடைந்துள்ளனர். கடந்த 24 மணி நேரத்தில் 43,916 பேர் குணமடைந்துள்ளனர். குணமடைந்தோர் மொத்த வீதம் 97.31 சதவீதமாக உள்ளது. நாட்டில் கடந்த 24 மணி நேரத்தில் 38,079 பேருக்கு பாதிப்பு ஏற்பட்டுள்ளது.
தொடர்ந்து கடந்த 20 நாட்களாக, தினசரி கொவிட் பாதிப்பு 50,000க்கும் குறைவாக உள்ளது.
நாட்டில் கொவிட் சிகிச்சை பெறுபவர்களின் எண்ணிக்கை, 4,24,025 ஆக உள்ளது. இது மொத்த பாதிப்பில் 1.36 சதவீதம்.
கடந்த 24 மணி நேரத்தில் 19,98,715 கொவிட் பரிசோதனைகள் செய்யப்பட்டன. நாட்டில் இதுவரை 44.20 கோடிக்கும் மேற்பட்ட  பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736354
------
(Visitor Counter : 217
மத்திய அமைச்சரவை
இந்தியா - ஆப்கானிஸ்தான் இடையே திருத்தியமைக்கப்பட்ட விமானச் சேவை ஒப்பந்தத்தில் கையெழுத்திட அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியா - ஆப்கானிஸ்தான் நாடுகளுக்கிடையே திருத்தியமைக்கப்பட்ட விமானச் சேவை ஒப்பந்தத்தில் கையெழுத்திட அனுமதி வழங்கப்பட்டது.
திருத்தியமைக்கப்பட்ட விமானச் சேவைகள் ஒப்பந்தம் இரு நாடுகளின் சிவில் விமானப் போக்குவரத்துக்கிடையேயான முக்கியமான அம்சமாக விளங்குகிறது. இரு நாடுகளின் வர்த்தகம், முதலீடு, சுற்றுலா மற்றும் கலாச்சாரங்களை மேம்படுத்தவும், சிவில் விமானத் துறையில் வளர்ச்சியை ஏற்படுத்தவும் இந்த ஒப்பந்தம் உறுதுணையாக இருக்கும். இந்தியா, ஆப்கானிஸ்தான் நாடுகளுக்கிடையே சீரான மற்றும் மேம்படுத்தப்பட்ட விமானச் சேவையை வழங்குவதற்கான சூழ்நிலையை ஏற்படுத்தவும், இரு தரப்பினருக்கும் வணிகரீதியான வாய்ப்புகளை உருவாக்குவதுடன் அவர்களது பாதுகாப்பை உறுதி செய்யவும் இந்த ஒப்பந்தம் வழிவகை செய்யும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682970
மனித வள மேம்பாட்டு அமைச்சகம்
தேசிய தகுதி மற்றும் திறமையான மாணவர்களுக்கான உதவித்தொகை வழங்கும் திட்டத்தின் கீழ் விண்ணப்பங்களை சமர்ப்பிக்க கால அவகாசம் 2022 அக்டோபர் 15-ந் தேதி வரை நீட்டிப்பு
தேசிய அளவிலான தகுதி மற்றும் திறமையான மாணவர்களுக்கான உதவித்தொகை வழங்கும் திட்டத்தின் கீழ் விண்ணப்பங்களை சமர்ப்பிக்க கால அவகாசம் 2022 அக்டோபர் 15-ந் தேதி வரை நீட்டிப்பு செய்யப்பட்டுள்ளது. 8-ம் வகுப்பில் பள்ளிப்படிப்பை பாதியிலேயே நிறுத்திவிடும், பொருளாதாரத்தில் நலிவடைந்த திறமையான மாணவர்கள் மீண்டும் கல்வியை தொடர ஊக்குவிக்க வேண்டும் என்பதே இந்த திட்டத்தின் நோக்கமாகும். ஒவ்வொரு ஆண்டும் சுமார் 1 லட்சம் புதிய மாணவர்களுக்கு உதவித்தொகை வழங்கப்பட்டு அவர்கள் 9-ம் வகுப்பில் பள்ளிப் படிப்பை தொடர முடியும். மேலும் மாநில அரசு, அரசு உதவிபெறும் மற்றும் உள்ளாட்சி அமைப்பின் கீழ் வரும் பள்ளி மாணவர்களும் 10 மற்றும் 12 வகுப்புகளில் பள்ளிப்படிப்பை தொடர முடியும். ஆண்டுக்கு உதவித் தொகை ரூ. 12,000 வழங்கப்படும்.
தேசிய அளவிலான தகுதி மற்றும் திறமையான மாணவர் களுக்கான உதவித்தொகை வழங்குவது தொடர்பாக வலைதளம் ஒன்று உருவாக்கப்பட்டுள்ளது. இந்த திட்டத்தின் கீழ் வழங்கப்படும் உதவித்தொகை, மாணவர்களின் வங்கி கணக்கிற்கு நேரடியாக செலுத்தப்பட்டுவிடும். இந்த திட்டம் நூறுசதவீதம் மத்திய அரசால் செயல்படுத்தப்படுகிறது.
இந்த உதவித்தொகையை பெறுவதற்கு தகுதியான மாணவர்களின் பெற்றோர்களின் ஆண்டு வருமானம் ரூ.3,50,000-த்திற்கு மிகாமல் இருக்க வேண்டும். உதவித்தொகையை பெறுவதற்கான தேர்வில்
7-ம் வகுப்பு அல்லது அதற்கு இணையான வகுப்பில் மாணவர்கள் குறைந்தபட்சம் 55 சதவீதம் பெற்றிருக்க வேண்டும். மேலும் எஸ்சி/எஸ்டி மாணவர்களுக்கு 5 சதவீதம் மதிப்பெண்கள் தளர்த்தப்பட்டிருக்கிறது.
----
(Visitor Counter : 114